Ваҳдат (деҳа, н. Темурмалик)

Ваҳдат (то 28 феврали 2013 Кунчибулоқ) — деҳа дар ҷамоати деҳоти Чилчаҳи ноҳияи Темурмалик. Аз Ваҳдат то маркази ҷамоат 2 км, то маркази ноҳия 17 км; роҳ автомобилгард. Аҳолиаш 465 нафар (2017), тоҷикон.

 Иқтисод 
Осиёб ва ҷувози равғанкашии хусусӣ дорад. Деҳа мактаб надорад. Талабагон дар мактаби таҳсилоти миёнаи умумии деҳаи Чилча таҳсил мекунанд. Соҳаҳои асосии хоҷагӣ: зироаткорӣ ва чорводорӣ. Заминҳо лалмӣ.

 Мардум 
Аҳолиаш солҳои 1930 аз деҳаҳои Шайдон, Ҳамрогиё, Дараи Боҳтур, Саталмуш, Дашти Майдон, Мулкон, Дӯлонамайдон, Файзободи ҷамоати деҳоти Сари Хосори ноҳияи Балҷувон ва деҳаи Дараи Мухтори ноҳияи Ховалинг кӯчида, дар ҳайати колхози Калинин кор кардаанд.

 Шахсиятҳои маъруф 
Доктори илмҳои филологӣ Абдусаттор Мирзоев, олими соҳаи тиб Музаффар Набиев, Бригадири хизматнишондодаи Тоҷикистон Давлат Сафаров (дорандаи ордени Хӯшаи тилоии СССР) дар ҳамин деҳа ба дунё омадаанд.

 Эзоҳ 

 Сарчашма 

 Тақсимоти маъмурии Ҷумҳурии Тоҷикистон — : СИЭМТ, 2017. — 580 с. — ISBN 978-99947-33-68-2

Гурӯҳ:Деҳаҳои Тоҷикистон
Гурӯҳ:Деҳаҳои ноҳияи Темурмалик
Гурӯҳ:Ҷамоати Чилчаҳ